**Веста** (**4 Vesta**) — адзін з найбуйнейшых астэроідаў у галоўным астэроідным поясе. Сярод астэроідаў займае другое месца па масе і трэцяе месца па памеры, пасля Палады і Цэрэры. Гэта таксама самы яркі астэроід з усіх і адзіны, які падчас супрацьстаяння можна без высілкаў назіраць няўзброеным вокам. Веста была адкрыта 29 сакавіка 1807 года Генрыхам Вільгельмам Ольберсам і па прапанове Карла Гаўса атрымала імя старажытнарымскай багіні дому і хатняга агменю Весты.

Арбіта
------

Арбіта Весты ляжыць ва ўнутранай частцы пояса астэроідаў, у межах асноўнага люка Кірквуда на 2.5 а.а. Арбіта слабаэліптычная з умераным нахілам да плоскасці экліптыкі. Вялікая паўвось роўная 2.362 а.а. перыгелій 2.152 а.а. афелій 2.571 а.а. нахіл 7.133°, эксцэнтрысітэт 0.089, перыяд звароту 3.63 года.

Фізічныя характарыстыкі
-----------------------

Памеры Весты складаюць 578×560×458 км і калі бы асіметрыя формы была бы ледзь паменш, то паводле новай рэдакцыі паняцця "планета", яе вынікала бы аднесці менавіта да класа карлікавых планет. З планетамі Весту збліжае і складаная геалагічная гісторыя. Неўзабаве пасля фармавання пачалася дыферэнцыяцыя яе ўнутранай структуры: утварылася жалеза-нiкелевае ядро і каменная мантыя. За кошт цеплыні, вылучаемага пры распадзе радыяактыўных ізатопаў, ядро і значная частка мантыі расплавіліся. На працягу наступных эпох адбывалася паступовае астыванне і крышталізацыя парод мантыі і кары, што ў канчатковым выніку прывяло да надзвычайнай разнастайнасці мінералаў, складнікаў Весты. Аб гэтым мы можам судзіць па метэарытах і малых астэроідах V-тыпу, родапачынальніцай якіх з’яўляецца Веста.

Самой прыкметнай дэталлю з’яўляецца велізарны кратар 460 км у папярочніку, які займае ўсё паўднёвае канцавоссе. Дно кратара ляжыць на 13 км ніжэй сярэдняга ўзроўня, бокі на 4-12 км узвышаюцца над прылеглымі раўнінамі, а цэнтральная горка мае вышыню 18 км. Памеры кратара супастаўныя з памерамі астэроіда; застаецца загадкай, як Веста змагла перажыць такі катаклізм. Відавочна, што шматлікія астэроіды V-тыпу — проста абломкі, якія разляцеліся пасля сутыкнення. Спектраметрычны аналіз паказвае, што кратар агаліў некалькі пластоў кары Весты і часткова — яе мантыю. 
На Весце выяўленыя і іншыя буйныя кратары памерамі да 150 км і глыбінёй да 7 км. Паверхня Весты істотна неаднастайная, усходняе паўшар’е мае больш высокае альбеда, заходняе жа паўшар’е больш цёмнае, сустракаюцца ўчасткі з анамальна нізкім альбеда. 
Яшчэ адна цікавая асаблівасць Весты ― вобласці складкавага рэльефу ўздоўж экватара.

Навуковыя даследаванні
----------------------

У 90-х гадах тэлескоп "Хабл" здолеў разгледзець асноўныя рысы паверхні Весты і атрымаць уяўленне аб яе складзе.

Амерыканская міжпланетная навуковая станцыя АМС «Dawn» была запушчана ў космас 27 верасня 2007 года. У ліпені 2011 г. апарат выйшаў на арбіту вакол Весты і пачаў яе вывучэнне, якое працягнецца 9 месяцаў, пасля чаго зонд адправіцца да Цэрэры.

Цікавыя факты
-------------

Самым яркім астэроідам з’яўляецца Веста, якая была адкрыта 29 сакавіка 1807 г. Веста — гэта адзіны астэроід, які ў ясную ноч бачны няўзброеным вокам з Зямлі. Гэта адбываецца дзякуючы яркасці яго паверхні, яго памеру, які складае 576 км. у папярочніку, і таму, што ён можа набліжацца да Зямлі на адлегласць усяго 177 млн. км.

Гл. таксама
-----------

* Спіс астэроідаў (1—100)

Зноскі
------

1. ↑  Minor Planet Names: Alphabetical List — MPC, 2014.<a href='https://wikidata.org/wiki/Track:Q522039'></a>
2. ↑  Dictionary of Minor Planet Names — 6 — Springer Science+Business Media. — P. 13. — ISBN 978-3-642-29717-5<a href='https://wikidata.org/wiki/Track:Q21856429'></a><a href='https://wikidata.org/wiki/Track:Q176916'></a>
3. ↑  JPL Small-Body Database Праверана 16 кастрычніка 2023.<a href='https://wikidata.org/wiki/Track:Q4026990'></a>
4. 1 2  JPL Small-Body Database Browser: 4 Vesta. **(нявызн.)**. Архівавана з першакрыніцы 4 ліпеня 2012. Праверана 09.10.2008.
5. ↑  The planetary society: 4 Vesta. **(нявызн.)**(недаступная спасылка). Архівавана з першакрыніцы 16 снежня 2006. Праверана 09.10.2008.
6. ↑  Dawn Journal at the DAWN website of JPL
7. ↑  Impact Excavation on Asteroid 4 Vesta: Hubble Space Telescope Results. **(нявызн.)**. Архівавана з першакрыніцы 4 ліпеня 2012. Праверана 09.10.2008.
8. ↑  Menzel, Donald H.; and Pasachoff, Jay M. (1983). *A Field Guide to the Stars and Planets* (2nd ed.). Boston, MA: Houghton Mifflin. p. 391. ISBN 0-395-34835-8.`{{cite book}}`: Папярэджанні CS1: розныя назвы: authors list (link)

Спасылкі
--------

* Арбіта астэроіда ў Сонечнай сыстэме (Near-Earth Object Program)  (англ.)
* База даных JPL НАСА па малых целах Сонечнай сістэмы (4)
* База даных MPC па малых целах Сонечнай сістэмы 4

| Малыя планеты |
| --- |
| 

(3) Юнона       ·      
**(4) Веста**
      ·       (5) Астрэя

 |